## ГОДИШЕН ДОКЛАД

## ЗА ДЕЙНОСТТА НА РАЙОНЕН СЪД – ЯМБОЛ

## ПРЕЗ 2020 ГОДИНА

**КАДРОВА ОБЕЗПЕЧЕНОСТ**

**І. Магистрати**

Към 01.01.2020 г., утвърдената щатна численост на магистратите в Районен съд Ямбол, беше 14 районни съдии, в т.ч. Председател – 1 щ. бр. и Зам. председател – 1 щ. бр.

През целия отчетен период съдия от районен съд Ямбол беше командирован в Окръжен съд Ямбол, като за времето от 01.01.2020 г. до 25.03.2020 г. това беше съдия Весела Спасова, а за времето от 26.03.2020г до 31.12.2020г. - съдия Галина Вълчанова. През целия отчетен период съдия Русева е командирована в Административен съд-Бургас.

**ІІ. Държавни съдебни изпълнители и Съдии по вписванията**

В периода 01.01.2020 г. – 31.12.2020 г., утвърдената щатна численост в Районен съд Ямбол на Държавен съдебен изпълнител беше 4 бр. / в т.ч. Ръководител на служба СИС – 1 щ. бр./, а за съдии по вписванията - 3 бр. /в т.ч. Ръководител на служба „Вписвания” – 1 щ. бр. /.

 През отчетния период щата е запълнен изцяло.

**ІІІ. Съдебни служители**

Към 01.01.2020 г. утвърдената щатна численост на съдебните служителите в РС – Ямбол е 40 щ. бр., в т.ч. съдебен администратор, обща и специализирана администрация. През отчетния период щата е запълнен изцяло.

1. ***Съдебен администратор***

Към 01.01.2020 г. работата на администрацията в съда се ръководи от съдебен администратор, който контролира, организира и ръководи съдебните служители .

 ***2. Специализирана администрация***

 ***Съдебни секретари***

Към 01.01.2020 г. утвърдената щатна численост на съдебните секретари е 11 щ. бр. и 1щ.бр. „Завеждащ служба “. През отчетния период щата е запълнен изцяло.

Служба „Съдебни секретари” се ръководи от Завеждащ служба. Завеждащият служба „Съдебни секретари” организира работата и осъществява пряк контрол в службата, изготвя график за дежурства и заместване на отсъстващи секретари, проверява деловодните книги и извършва други дейности свързани с работата на съдебните секретари по разпореждане на Председателя на съда и Съдебния администратор.

От началото на отчетния период до 28.02.2020 г. съдебен секретар – М.Павлова е ползвала платен годишен отпуск след отпуск за отглеждане на дете. Съдебен секретар Николета Хаджиева е в продължителен непрекъснат отпуск по болест от 18.05.2020 г. до 07.08.2020 г., след което до края на отчетния период е в отпуск поради „Бременност и раждане“.

С оглед осигуряване работата на отделните служби със Заповед на председателя на съда за времето от 28.09.2020 г. до края на отчетния период на съдебен секретар е възлагано изпълнението на деловодни функции.

***Съдебни деловодители и призовкари***

През отчетния период утвърдената и заета щатна численост за съдебни деловодители беше 15 щатни бройки, разпределени както следва: в служба „Гражданско деловодство” на ЯРС, работиха 4-ма деловодители, които обслужваха 5 граждански състава. В служба „Наказателно деловодство“ на съда, работиха 3-ма деловодители, които обслужваха 7 наказателни състава. В служба „Регистратура” работиха 2 съдебни деловодители. Бюро „Съдимост” - един служител, в служба „Архив” – двама служители и в служба „Регистратура и деловодство на ДСИ“ – трима съдебни деловодители. През отчетния период, в съда работиха трима призовкари.

Съдебен деловодител Зорница Вътева е в продължителен непрекъснат отпуск по болест от 15.10.2020 г. до края на отчетни я период.

***3.Обща администрация***

През отчетния период в общата администрация работиха 9 съдебни служители – главен счетоводител, 2-ма счетоводители, човешки ресурси, системен администратор, шофьор-домакин, 3-ма куриер- чистачи.

За всяка длъжност за съдебен служител в съдебната администрация, има изготвена длъжностна характеристика, в която подробно и изчерпателно са изброени конкретните права и задължения, изцяло съобразени със Закона за съдебната власт и ПАС.

Подборът на кадрите в Районен съд – Ямбол се осъществява в съответствие с ПАС и утвърдените вътрешни правила, като водещо е конкурсното начало.

През отчетната година са провеждани събрания със съдебните служители от съда, с цел оптимизиране на организацията на работата.

Съдебните служители в преобладаващата си част са с продължителен стаж в съдебната система и притежават отлична квалификация, което оказва положителен ефект върху качеството на изпълнение на задълженията им, произхождащи от длъжностните им характеристики.

**ІV. Структура и организация**

***1. Структура.***

**РАЙОНЕН СЪД ЯМБОЛ**

|  |
| --- |
| **ПРЕДСЕДАТЕЛ НА РАЙОНЕН СЪД** **ЗАМ. ПРЕДСЕДАТЕЛ** Председател на гражданско отделение Председател на наказателно отделение  |
|  |  |  |
| **І. СЪДИИ****Гражданско отделение****Наказателно отделение** |  | **СЪДЕБНА АДМИНИСТРАЦИЯ** |
|  |  |  |
|  |  | **I. СЪДЕБЕН АДМИНИСТРАТОР** |
| **II.** **ДЪРЖАВНИ СЪДЕБНИ ИЗПЪЛНИТЕЛИ** |  |   |
|  |  |  |
|  |  |  |
| **III. СЪДИИ ПО ВПИСВАНИЯТА** |  | **II. СПЕЦИАЛИЗИРАНА СЪДЕБНА АДМИНИСТРАЦИЯ** |
|  |  |  |
|  |  | **II.1. СЛУЖБА „РЕГИСТРАТУРА*”*** |
|  |  |  |
|  |  | **II.2. СЛУЖБА „СЪДЕБНИ СЕКРЕТАРИ”****- Гражданско отделение****- Наказателно отделение**  |
|  |  |  |
|  |  | **II.3.СЛУЖБА „ДЕЛОВОДСТВО”****- Деловодство Гражданско отделение****- Деловодство Наказателно отделение**  **- Регистратура и деловодство ДСИ** |
|  |  |  |
|  |  | **II.5.СЛУЖБА „ВРЪЧВАНЕ НА ПРИЗОВКИ И СЪДЕБНИ КНИЖА”** |
|  |  |  |
|  |  | **II.6. БЮРО „СЪДИМОСТ”** |
|  |  |  |
|  |  | **ІІІ. ОБЩА АДМИНИСТРАЦИЯ** |
|  |  |  |
|  |  | **IІІ.1.СЛУЖБА „ФИНАНСОВА ДЕЙНОСТ И СНАБДЯВАНЕ”** |
|  |  |  |
|  |  | **ІІІ.2.СЛУЖБА „ИНФОРМАЦИОННО ОБСЛУЖВАНЕ И ТЕХНОЛОГИИ”** |
|  |  | **ІV.ТЕХНИЧЕСКИ ДЛЪЖНОСТИ** |

***2. Организация***

През отчетния период, в изпълнение на ЗФУКПС са актуализирани част от въведените вътрешни правила, а друга част от тях са разработени наново, както следва: Вътрешни правила за достъп до електронни съдебни дела в единния портал за електронно правосъдие; Вътрешни правила за контрол и предотвратяване изпирането на пари и финансирането на тероризма; Вътрешни правила за защита на личните данни; Вътрешни правила за здравословни и безопасни условия на труд и др.

По решение на Общото събрание на съдиите от ЯРС, в съда са обособени две отделения: Гражданско отделение с Председател съдия Галина Вълчанова, като за времето в което съдия Вълчанова е командирована в Окръжен съд Ямбол функциите на Председател на отделение се изпълняват от съдия Весела Спасова и Наказателно отделение с Председател съдия Николай Кирков.

В ЯРС, делата се разпределят на съдиите-докладчици, чрез Централизираната система за разпределение на делата. Като за периода, в който беше внедрена и функционираше Единната информационна система на съдилищата разпределението на делата се извършваше през нея.

В деловодствата на ЯРС през 2020 г. беше внедрена и функционираше за периода 7.08.2020 г. – 21.09.2020 г. Единната информационна система на съдилищата, като през целия отчетен период за управление на делата паралелно се използваше и Система за управление на съдебните дела – САС „Съдебно деловодство”. И двата програмни продукта са разработка на „Информационно обслужване” – ЕАД.

В Бюро съдимост се работи с Единна система за издаване на свидетелства за съдимост „Бюро съдимост” на Index-Bulgaria.

В съдебно изпълнителната служба за управление движението на делата на ДСИ се работи с Програмна система „JES” на доц. Еди Чакъров. С оглед подпомагане на дейността по управление на плащанията по изпълнителните дела се използва програмен продукт N-Force, разработка на „Нотарис“ ЕООД София.

 В ЯРС се използва Софтуер за автоматичен аудио запис на съдебните дела – MSRS Conference&Court Recording System.

На всички съдии, ДСИ, Съдии по вписванията и на част от съдебните служители, е предоставена за ползване правно-информационна система Ciela.

За нуждите на финансово-счетоводната дейност и човешки ресурси, в ЯРС се използват програмните продукти: Омекс „Заплати”, Омекс „Кадри”, Омекс ”Хонорари” и WEB Бизнес процесор Конто-66.

**V. Предложения за запълване и промяна в щата.**

1. ***Магистрати, ДСИ и СВ***

През 2020 г. не са правени предложения за промяна в щата на съдиите, ДСИ и съдиите по вписванията от ЯРС. Промени в щатната численост не са необходими, тъй като по- високата действителна натовареност на съдиите се дължи на обстоятелството, че през целия отчетен период двама съдии са били командировани в други органи на съдебната власт и двама съдии са били в продължителен отпуск по болест.

1. ***Съдебни служители***

Поради отхвърляне през 2019 г. от страна на ВСС на предложението за увеличение на щата с една щатна бройка за „съдебен деловодител“ през отчетния период не са правени искания в тази насока. Функционалността на службите беше осигурявана посредством заповеди на председателя на съда за временно възлагане на функции.

**ДВИЖЕНИЕ НА ДЕЛАТА**

**І. Общ брой на делата за разглеждане**

Общият брой на делата за разглеждане през 2020 г. в РС -Ямбол беше 5445, от които 3918 граждански дела и 1527 наказателни дела. В сравнение с предходните две години се отчита значителен спад на броя на делата за разглеждане както спрямо 2019 г. /през 2020 са със 1144 дела по-малко от тези за 2019 г., които са били 6589 дела/ така и спрямо 2018 г. - с 1490 бр. дела по-малко /през 2018 г. общият брой дела за разглеждане е бил 6935 дела/.

От делата за разглеждане през 2020 г. новообразувани са 4816, от които 3493 граждански и 1323 наказателни дела. Съответно през 2019 г. този брой е бил 5999, а през 2018 г. - 6430.

Наблюдавания през отчетния период значителен спад в новообразуваните дела и делата за разглеждане се дължи преди всичко на работата на съда в условията на пандемия и въведените във връзка с нея извънредни мерки за дълъг период от време. До намаляване броя на новообразуваните дела доведе и изменението в ГПК , свързано с промяна на подсъдността на заповедните производства.

Към 01.01.2020 г., неприключените от 2019 г. дела са общо 629, от които 425 граждански и 204 наказателни дела. През 2019 г. този брой е бил 590 дела, а през 2018 г. – 503 дела. От общия брой дела за решаване през 2020 г., останали нерешени към 31.12.2020 г. са 745 дела, от които 264 бр. наказателни – с 60 бр. дела повече в сравнение с 2019 г. и 481 бр. граждански дела – с 56 бр. повече в сравнение с 2019 г. Увеличението на броя на неприключените дела в края на отчетния период спрямо 2019 г. - със 116 дела повече се дължи както на редуцирания брой съдии, работили през годината, така и поради въведените мерки за работа на съдилищата по време на пандемия, които изключваха възможността за провеждане на открити съдебни заседания за значителен период от време по голяма част от делата .

**ІІ. Брой на свършените дела**

Броят на свършените дела през отчетната година е 4700, от тях 3437 граждански и 1263 наказателни. През 2019 г., свършените дела са 5960, а през 2018 г. – 6345. Спрямо предходната година е налице намаляване на броя на приключените дела с 1260 дела, а спрямо 2018 г. намаляване със 1645 бр. дела. Значителния спад на този показател спрямо предходните две години се дължи както на намалялото постъпление на дела така и на работата по време на пандемия и обстоятелството, че през по-голяма част от отчетен период съдът е работил с трима съдии по-малко.

От всички свършените дела през 2020 г., 4039 дела или 86% са приключили в 3-месечен срок. През 2019 г. те са били 5466 дела или 92% от общо свършените дела, а през 2018 г. техният брой е бил 5932 дела или 93% от общия брой, т.е налице е значително намаляване на този показател спрямо предходните две години. От гражданските дела през 2020 г., 3073 бр. са приключили в 3-месечен срок или 89% от общо свършените граждански дела. През 2019 г. тези показатели са били 4250 бр. или 93% от общия брой на приключилите граждански дела, а през 2018 г. – 4760 бр. или 96%. От наказателните дела през 2020 г., 966 дела са приключили в 3–месечен срок, като това съставлява 76 % от общия брой. През 2019 г. този брой е бил 1216 или 89 % от свършените наказателни дела, а през 2018 г. 1172 или 86 % от наказателни дела са свършени в 3-месечен срок. Въпреки увеличеното постъпление на наказателни дела през отчетния период се е увеличило процентното съотношение на делата, приключили в тримесечен срок, което е отличен атестат за работата на наказателните съдии.

Отчетеното значително намаляване спрямо 2018 и 2017 г. на процента граждански и наказателни дела приключили в тримесечен срок, основно се дължи на въведените мерки за работа на съдилищата в условията на пандемия и редуцирания състав на съдиите, разглеждащи граждански и наказателни дела през част от отчетния период.

Решените със съдебен акт по същество дела през 2020 г. са 3980 дела, от които 3073 граждански и 907 наказателни дела. През 2019 г. със съдебен акт по същество са приключили 5239 дела, от които 4163 граждански и 1076 наказателни дела. През 2018 г. със съдебен акт по същество са приключили 5507 дела, от които 4509 граждански и 998 наказателни дела. Налице е значително намаляване на делата, 1259 бр. на делата , приключили със съдебен акт по същество, което спрямо 2019г е с 1259 бр. дела по-малко, а спрямо 2018г – с 1527 бр. дела. Спада на този показател спрямо предходните две години основно се дължи на намалялото постъпление на дела през годината и работата в условията на пандемия .

**І. ДВИЖЕНИЕ НА РЕШЕНИТЕ ГРАЖДАНСКИ ДЕЛА.**

През 2020 г., общо разгледани в Районен съд – Ямбол, са 3918 граждански дела, като 425 бр. от тях са останали висящи от 2019г., а новообразуваните са 3493 броя. Свършените дела са общо 3437бр., от които със съдебен акт по същество – 3073 дела. Прекратените производства са общо 364, от които 32 са приключили със спогодба по чл. 234 от ГПК, а 332 са прекратени по други причини. Останали висящи към 31.12.2020 г. са 481 дела. Обжалвани са 194 акта, постановени от съдиите от РС – Ямбол по граждански дела.

През 2019 г., общо разгледани в Районен съд – Ямбол, са 5014 граждански дела, като 449 бр. от тях са останали висящи от 2019г., а новообразуваните са 4565 броя. Свършените дела са общо 4589 бр., от които със съдебен акт по същество – 4163 дела. Прекратените производства са общо 426, от които 37 са приключили със спогодба по чл. 234 от ГПК, а 389 дела са прекратени по други причини. Останали висящи към 31.12.2019 г. са 425 дела. Обжалвани са 164 акта, постановени от съдиите от РС – Ямбол по граждански дела.

През 2018 г., общо разгледани в Районен съд – Ямбол, са 5428 граждански дела, като 303 бр. от тях са останали висящи от 2017 г., а новообразуваните са 5123 броя. Свършените дела са общо 4979 бр., от които със съдебен акт по същество – 4509 дела. Прекратените производства са общо 470, от които 53 са приключили със спогодба по чл. 234 от ГПК, а 417 са прекратени по други причини. Останали висящи към 31.12.2018 г. са 449 дела. Обжалвани са 153 акта, постановени от съдиите от РС – Ямбол по граждански дела.

Видно от данните за отчетния период в сравнение с предходните такива е налице значително намаляване на броя на образуваните и разгледани дела. Това е обективен показател и не се влияе от работата на съдиите

Приключените граждански дела през 2020 г. са 3437 бр., за 2019 г. са 4589 бр., а през 2018 г. – 4979 бр. Налице е значително намаляване на броя на приключените граждански дела през 2020 г., спрямо 2019 г. с 1152 дела, а спрямо 2018 г. – с 1542 дела, което се обяснява както с намаленото постъпление на дела, така и с работата в условията на пандемия.

Обжалваните актове през 2020 г. са 194, при 164 акта през 2019 г. и 153 - през 2018 г., което показва една тенденция към запазване и леко покачване на броя на обжалваните дела.

Новообразуваните през 2020 г. граждански дела, които са разгледани по общия ред са 623 броя. Заедно с остатъка от 2019 г. от 374 дела, всичко за разглеждане са били 997 дела. От тези дела свършени са 620 бр., като в срок до три месеца са приключени 340 дела, което представлява 55% от общо свършените. Със съдебен акт по същество са приключени 490 дела. Прекратените производства са 130, от които 16 със спогодба и 114 по други причини. Висящи в края на 2020 година, са 377 дела. От свършените през 2020 г. граждански дела по общия ред са обжалвани 167 акта на съда.

Производствата по чл. 310 от ГПК са били 71, от които 10 остатък от 2019 г. и 61 новообразувани. Свършени са 64 бр., от които 30бр. дела са приключили в срок до три месеца или 47% от общо свършените. Със съдебен акт по същество са приключили 51 дела. Прекратените дела са общо 13. Обжалвани са 8 съдебни акта от съответния вид. Висящи в края на 2020 г. са 7 дела.

През отчетния период са постъпили 5 административни дела по ЗСПЗЗ и ЗВГЗГФ. Три дела са останали несвършени от 2019 г. от този вид. От общо 8 административни дела за разглеждане през 2020 г. са свършени 5 дела, от които 2 дела в 3-месечен срок или 40 %. Със съдебен акт по същество са приключили 3 дела, а по 2 дела производството е било прекратено. Обжалвани са 2 съдебни акта. Останали несвършени в края на отчетния период са 3 дела.

**ІІ. ГРАЖДАНСКИ ДЕЛА ПО ВИДОВЕ.**

**1. ГРАЖДАНСКИ ДЕЛА**

***Искове по СК, ЗЗДН, ЗЛС, ЗГР, ЗЗДет, ЗБЖИРБ***

Разгледаните в РС-Ямбол през 2020 г. дела с исковете по СК,ЗЗДН, ЗЛС, ЗГР, ЗЗДет, ЗБЖИРБ са общо 444, от които 78 остатък от 2019 г., 360 са новообразуваните дела и 6 са получени по подсъдност. Свършените дела са 324, от тях с акт по същество – 238 дела, прекратените производства са 86, от които 25 по спогодба и 61 по други причини. 254 дела са приключили в срок до три месеца. Обжалваните дела са 18. Останали несвършени в края на отчетния период са 120 дела.

Исковете по Семейния кодекс (за развод и недействителност на брака, за издръжка, изменение на издръжка) разгледани през 2020 г. са 106 дела, от които остатък от 2019 г. - 22 дела и 83 – новообразувани и едно дело е получено по подсъдност. От тях свършени през отчетния период са 74 дела, с акт по същество – 60 дела. Прекратените производства са 14, от които 1 по спогодба и 13 дела – по други причини. В срок до 3 месеца са приключили 54 дела. Обжалван е 1 акт. Останали несвършени в края на отчетния период са 32 дела.

Разгледаните през 2020 г. дела по ЗЗДН са 67 дела, от които 11 дела са остатък от 2019 г., 56 дела са новообразувани. Свършени са 49 дела, от които с акт по същество – 14 дела, прекратените производства са 35, от които 4 по спогодба и 31 дела – по други причини. 33 дела са приключени в срок до три месеца. Обжалвани са 4 съдебни акта. Останали несвършени в края на отчетния период са 18 дела.

***Облигационни искове***

Делата с облигационни искове разгледани в РС – Ямбол през 2020 г., са общо 197, от които 70 остатък от 2019 г., 118 – новообразувани и 9 дела са получени по подсъдност. Свършените дела са 111 дела, а от тях с акт по същество – 87 дела, прекратени са 24 дела, от които 2 дела – по спогодба и 22 дела – по други причини. Приключили в срок до три месеца са 47 дела. Обжалвани са 39 акта. Останали несвършени в края на отчетния период са 86 дела.

Разгледаните дела с облигационни искове между съсобственици са две, като едно е новообразувано и едно дело е останало несвършено от предходния период. И двете дела са останали несвършени в края на отчетния период.

През отчетния период не са разгледани дела с облигационни искове срещу владелец.

С искове по ЗОДОВ са разгледани 6 дела, 4 от които са новообразувани и 1 дело са останало несвършено от предходен период и едно дело е получено по подсъдност. От тях са свършени три дела, които са приключили с акт по същество. И трите дела са приключили в срок до три месеца. Три дела са останали несвършени в края на отчетния период. Два акта са обжалвани пред по-горна инстанция.

През отчетния период в Районен съд Ямбол не са разглеждани искове за обезщетение от неприлагане на право на ЕС и искове по ЗЗДискр.

С искове по ЗЗПотр. са разгледани 4 дела, всички останали неприключени от предходен период. Всички са свършени с акт по същество. Едно от делата е приключило в срок до 3 мес. Два от съдебните актове са обжалвани.

С искове по Кодекса за застраховането са разгледани 49 дела, от тях 24 дела са останали несвършени от 2019 г., 24 са новообразуваните и 1 дело е получено по подсъдност. 30 делата с приключили, от които 25 дела - с акт по същество, а по пет дела производството е прекратено по други причини. 19 дела са останали несвършени в края на отчетния период. Десет акта са обжалвани пред по-горен съд.

***Вещни искове***

Общият брой дела за разглеждане с вещни искове през 2020г., е бил 26, от които 16 остатък от 2019 г. и 10 новообразувани. Свършените дела са 13 на брой, от тях 10 дела са приключили с акт по същество и 3 дела са били прекратени по други причини. В края на отчетния период са останали несвършени 13 дела. 6 акта са обжалвани пред горната инстанция.

 ***Делби и искове по ЗН***

Общо за разглеждане през 2020 г. в РС – Ямбол, делбени производства и дела с искове по ЗН са били 75 бр., от които 54 остатък от 2019 г. и 21 – новообразувани. Общо свършените дела са 30, от които с акт по същество са приключили 15 дела. Прекратените производства са 15, от тях със спогодба 5 и 10 по други причини. Осем от делата се приключили в срок до три месеца. В края на отчетния период са останали несвършени 45 дела Обжалваните актове от този вид са 9 на брой.

71 делбени производства са разгледани в РС-Ямбол през отчетния период. От тях 52 дела са останали несвършени от 2019 г. и 19 дела са новообразувани. 15 дела са приключили с акт по същество, производството по 5 дела е било прекратено поради спогодба, а по 9 – по други причини. 7 дела са приключени в срок до три месеца. 42 дела са останали несвършени в края на отчетния период. 9 акта са обжалвани пред по-горна инстанция.

***Установителни искове***

През 2020 г. в РС – Ямбол са разгледани общо 317 дела с установителни искове, от тях 144 дела са останали от предходен период, 170 дела са новообразувани, а 3 дела са получени по подсъдност. Общо свършените дела са 200, от които с акт по същество са приключили 158 дела. По 42 дела производството е прекратено по други причини. В края на отчетния период са останали несвършени 117 дела. Обжалваните актове от този вид са 41.

***Искове по Кодекса на труда***

Общият брой на разглеждани дела с искове по Кодекса на труда през 2020 г. е 118, като 42 са остатък от 2019 г. и 72 дела са новообразувани едно дело е получено по подсъдност и три дела са върнати за ново разглеждане под нов номер. Общо свършените дела за отчетния период са 90 на брой, от които 82 дела – с акт по същество и 8 дела са прекратени по други причини. Производството по 38 дела е приключило до 3 месеца. Останали са несвършени в края на отчетния период 28 дела. Обжалвани са 65 от актовете.

За обезщетение по чл. 200 КТ са разгледани 6 дела – 3, от които са останали несвършени от предходен период и три са новообразувани. Свършени са две дела като и двете са приключили с акт по същество. 4 дела са останали несвършени в края на отчетния период. Един акт на съда е обжалван пред по-горна инстанция.

По искове на работника и служителя за други обезщетения по КТ при непрекратено ТПО е разгледано едно дело – новообразувано. Производството по него е било прекратено по други причини. Делото е приключило в тримесечен срок от образуването му.

По искове за защита срещу незаконно уволнение и искове за отмяна на наложено наказание „забележка“ и „предупреждение за уволнение“ са разгледани 22 дела, от тях шест дела са останали несвършени от предходен период и 16 дела са новообразувани. Свършени са 14 дела, 13 от които с акт по същество , а производството по едно дело е прекратено по други причини. Четири от делата са приключили в срок до три месеца. Останали несвършени в края на отчетния период са 8 дела. Обжалвани са 6 акта от съответния вид.

**2.ГРАЖДАНСКИ ДЕЛА ОТ АДМИНИСТРАТИВЕН ХАРАКТЕР.**

През отчетния период са разгледани 9 административни дела, от тях 5 са новообразувани и 3 дела са останали несвършено от предходен период и едно дело е получено по подсъдност. Свършени са 5 дела, три от които с акт по същество, а производството по две дела е прекратено по други причини. Две от делата са приключили в срок до три месеца. Останали несвършени в края на отчетния период са 4 дела. Обжалвани са 2 акта от съответния вид.

 **3.ОБЕЗПЕЧЕНИЯ**

През 2020 г. са разгледани 13 дела за обезпечения, от тях десет дела са новообразувани, едно дело е останало несвършено от 2019 г. и две дела са получени по подсъдност. Свършени са 11 дела, от които с акт по същество са приключили 8 дела и по три дела производството е било прекратено по други причини. По десет от делата производството е приключило в тримесечен срок. Един от актовете на съда е обжалван пред по-горна инстанция. Две дела са останали неприключени в края на отчетния период

 **4. ЧАСТНИ ПРОИЗВОДСТВА**

През отчетния период са разгледани 651 частни граждански дела. От тях останали несвършени от минал период са 8 дела, новообразувани са 641 дела и 2 дела са получени по подсъдност. Общият брой на свършените дела е 636, от които 608 дела са приключили с акт по същество и по 28 дела производството е било прекратено по други причини. Производството по 623 дела е приключило в тримесечен срок. В края на отчетния период са останали несвършени 15 дела. Няма обжалвани съдебни актове пред по-горен съд.

1. **ЧАСТНИ ЗАПОВЕДНИ ПРОИЗВОДСТВА**

Общо за разглеждане през 2020 г. дела по чл. 410 и чл. 417 от ГПК са 2043бр., като 1896 са новообразувани, 139 са получени по подсъдност, и 8 дела са остатък от 2019 година. Приключените дела от този вид са 1993, от които с акт по същество са приключили 1853 дела. По 140 дела производството е прекратено по други причини. Производството по 1991 дела е приключило в тримесечен срок. Останали несвършени в края на отчетния период са 50 дела. От постановените актове по тези дела са обжалвани 12 броя.

1. **ЧАСТНИ ПРОИЗВОДСТВА – РЕГЛАМЕНТИ**

Общият брой на тези частни граждански дела за разглеждане е 25 през 2020 г., от които 1 дело е останало несвършено от предходен период, 23 са новообразувани и едно дело е получено по подсъдност. Общо свършени са 24 дела. В края на отчетния период е останало несвършено едно дело. Няма обжалвани актове пред въззивната инстанция .

 **7. ДРУГИ ГРАЖДАНСКИ ДЕЛА**

В Районен съд – Ямбол, през 2020 г. не са разглеждани дела от тази група.

**Видове граждански дела за разглеждане**

**ІІІ. ПРЕКРАТЕНИ ГРАЖДАНСКИ ДЕЛА**

От общия брой разгледани граждански дела в Районен съд - Ямбол за 2020 г., 367 бр. са прекратени. От тях 32 са приключили със спогодба, а 335 дела са прекратени по други причини. Основните причини за прекратяването на делата, извън постигнатите спогодби, са оттегляне на иска, неизпълнение на дадените от съда указания за отстраняване на нередовности по исковите молби и изпратени по подсъдност на друг съд.

**ІV. НЕПРИКЛЮЧЕНИ ГРАЖДАНСКИ ДЕЛА**

В РС – Ямбол, през 2020г. има неприключени стари 68 бр. дела, 64 от които със срок за разглеждане от една до три години и четири дела със срок за разглеждане от три до пет години. По всички тези дела, съдът е проявявал нужната активност, за приключването им в разумен срок. В резултат на усилията от страна на съда броят на такива дела е относително малък.

**НАКАЗАТЕЛНИ ДЕЛА**

**І. ДВИЖЕНИЕ НА НАКАЗАТЕЛНИТЕ ДЕЛА**

През 2020 г., общия брой на наказателните дела за разглеждане е бил 1527 бр., от които 204 бр. остатък от 2019 г. и 1323 бр. – новообразувани е 21 дела са върнати за разглеждане под нов номер. През 2019 г. общия брой на наказателните дела за разглеждане е бил 1575 бр., от които 141бр. остатък от 2018г, 1433 бр. новообразувани и по едно дело производството е продължило под същия номер. През 2018 г., общия брой на наказателните дела за разглеждане е бил 1507 бр., от които 200 бр. остатък от 2017 г. и 1307 бр. - новообразувани.

Общо приключените наказателни дела през отчетния период са 1263 бр., от тях приключени в тримесечен срок са 966 бр. или 76%. За 2019 г., общо приключените наказателни дела са 1371 бр., от тях приключени в тримесечен срок са 1216 бр. или 89%. За 2018 г., общо приключените наказателни дела са 1366 бр., от тях приключени в тримесечен срок са 1172 бр. или 86%.

Видно от данните за отчетния период в сравнение с предходните две година се наблюдава леко намаляване на броя на разгледаните и свършени наказателни дела. Налице е намаляване и на процентното съотношение на приключилите в тримесечен срок дела както спрямо 2019 г. така и спрямо 2018 г. Горното обстоятелство се дължи изцяло на въведените правила за работа на съдилищата в условията на пандемия.

**ІІ. ВИДОВЕ НАКАЗАТЕЛНИ ДЕЛА.**

1. **Наказателни общ характер дела.**

През 2020 г., броят на наказателните общ характер дела за разглеждане беше 521 бр., от които 82 бр. несвършени от 2019 г., 439 бр. новообразувани и 15 дела върнати за ново разглеждане под нов номер. От всичките свършени 399 НОХД, приключили в срок до три месеца са 286 дела или 72% от общия брой. Със съдебен акт по същество са приключили 112 НОХД. Прекратените дела са 287, като от тях 66 са прекратени, след като са приключили със споразумение за решаване на делото, внесено така от Районна прокуратура - Ямбол /по чл. 382 НПК/ и 207 са прекратени, след като са приключили със споразумение за решаване на делото, след внесен Обвинителен акт /по реда на чл. 384 НПК/. Общо 6 дела са прекратени по чл. 249 и чл. 288 от НПК и върнати на прокуратурата за отстраняване на съществени процесуални нарушения, допуснати в хода на досъдебното производство и 8 дела са прекратени по други причини. В края на периода са останали несвършени 122 дела. 61 съдебни акта са обжалвани пред по-горния по степен съд.

 През 2019 г., броят на наказателните общ характер дела за разглеждане беше 423 бр., от които 76 бр. несвършени от 2018 год. и 346 бр. новообразувани. От всичките свършени 341 НОХД, приключили в срок до три месеца са 262 дела или 77 % от общия брой. Със съдебен акт по същество са приключили 131 НОХД. Прекратените дела са 210, като от тях 7 са прекратени, след като са приключили със споразумение за решаване на делото, внесено така от Районна прокуратура - Ямбол /по чл. 382 НПК/ и 191 са прекратени, след като са приключили със споразумение за решаване на делото, след внесен Обвинителен акт /по реда на чл. 384 НПК/. Общо 10 дела са прекратени и върнати на прокуратурата за отстраняване на съществени процесуални нарушения, допуснати в хода на досъдебното производство и 2 дела са прекратени по други причини. В края на периода са останали несвършени 82 дела. 85 съдебни акта са обжалвани пред по-горния по степен съд.

През 2018 г., броят на наказателните общ характер дела за разглеждане беше 555 бр., от които 107 бр. несвършени от 2017 год. и 448 бр. новообразувани и 23 дела са върнати за ново разглеждане под нов номер. От всичките свършени 479 НОХД, приключили в срок до три месеца са 373 дела или 78% от общия брой. Със съдебен акт по същество са приключили 181 НОХД. Прекратените дела са 298, като от тях 10 са прекратени, след като са приключили със споразумение за решаване на делото, внесено така от Районна прокуратура - Ямбол /по чл. 382 НПК/ и 271 са прекратени, след като са приключили със споразумение за решаване на делото, след внесен Обвинителен акт /по реда на чл. 384 НПК/. Общо 10 дела са прекратени и върнати на прокуратурата за отстраняване на съществени процесуални нарушения, допуснати в хода на досъдебното производство и 7 дела са прекратени по други причини. В края на периода са останали несвършени 76 дела. 81 съдебни акта са обжалвани пред по-горния по степен съд.

В сравнение с предходната година се забелязва значително увеличаване на общия брой на наказателните общ характер дела за разглеждане през годината – със 98бр. дела спрямо 2019 г. и запазване на броя дела спрямо 2018 г. – (с 34 бр. дела по-малко за 2020 г. спрямо 2018 г.) Увеличения брой дела за разглеждане от съответната група през отчетния период спрямо 2019 г. води до увеличаване и на броя на свършените наказателни общ характер дела, които са със 58 бр. дела повече. Констатираната значителна разлика в броя на свършените дела през 2020 г. спрямо 2019 г. в размер на 80 дела при изравнено постъпление се дължи на работата през отчетния период в условията на пандемия. Същият фактор е обусловил и по-ниският процент на делата приключили в тримесечен срок спрямо предходните две години.

**ПО ГЛАВИ ОТ НК**

***По глава ІІ от НК „Престъпления против личността”.***

Общият брой на делата за разглеждане е 39, от които 12 остатък от предходната година и 27 дела постъпили през отчетния период. От тях свършени са 24 дела, по същество с присъда – 16 броя, прекратени общо 8 броя, от които 6 по споразумение. 15 дела са останали несвършени в края на отчетния период

***По глава ІІІ от НК „Престъпления против правата на граждани”.***

От този вид е разгледано 1 дело – новообразувано. Производството по него е приключило със споразумение.

***По глава ІV от НК „Престъпления против брака, семейството и младежта”.***

Общо за разглеждане са били 22 дела, като от тях 6 са остатък от 2019 г. и 16 са новообразувани. Общият брой на свършените дела е 13, от които решени по същество с присъда са 8 бр. Прекратени са 5 дела като по четири от тях е постигнато споразумение. Девет дела са останали несвършени в края на отчетния период.

***По глава V от НК „Престъпления против собствеността”.***

Общият брой на делата за разглеждане е 180, от които 32 остатък от 2019 г. и 148 общо постъпили дела през отчетния период. Общият брой на свършените дела е 130 бр. От тях решени по същество с присъда са 59 бр. дела. Прекратени са 71 дела, от които 65 - след като съдът е одобрил, постигнато между странните споразумение за решаване на делото. Останали несвършени в края на отчетния период са 50 дела.

***По глава VІ от НК „Престъпления против стопанството”.***

Общият брой на делата за разглеждане е 11, от които 3 дела са останали несвършени от предходната година и 8 дела са новообразувани. Общо са приключени 9 броя дела. Всичките са прекратени като съдът е одобрил, постигнатото между странните споразумение за решаване на делото. Две дела са останали несвършени в края на отчетния период.

***По глава VІІІ от НК „Престъпления против дейността на държавни органи, обществени организации и лица изпълняващи публични функции”.***

Общият брой на делата за разглеждане е бил 14 , като три от делата са останали несвършени от предходен период и единадесет дела са новообразувани. Производството по 8 от делата е приключило през отчетния период. От тях две дела са решени по същество с присъда, и по 6 дела е постигнато споразумение за решаване на делото. Шест дела са останали несвършени в края на периода

 ***По глава ІХ от НК „Документни престъпления”.***

Общият брой на делата за разглеждане е 6, от които 1 е останало несвършено от 2019 г. и 5 бр. дела са новообразувани. Производството по всички дела е приключило в рамките на отчетния период . От свършените дела едно дело е решено по същество с присъда, а 5 дела са прекратени поради постигнатото между странните споразумение за решаване на делото.

***По глава Х от НК „Престъпления против реда и общественото спокойствие”.***

Общият брой на разгледаните от тази група дела е 8 като всички са, новообразувани. Общо приключените дела са четири като всички са прекратени. По три от тях съдът е одобрил, постигнатото между странните споразумение за решаване на делото. Четири дела са останали несвършени в края на отчетния период.

***По глава ХІ от НК „Общоопасни престъпления”.***

Общият брой на разгледаните дела е 240, от които 25 бр. остатък от 2019 г. и 215 бр. новообразувани. Общо приключените дела са 204, от които 26 с присъда по същество, 178 са прекратени, от които 174 дела, след одобряване на споразумение за решаване на делото. 36 бр. дела са останали несвършени в края на отчетния период

**Видове дела за разглеждане по глави от НК**

1. **Наказателни частен характер дела.**

През 2020 г., броят на наказателните частен характер дела за разглеждане в РС-Ямбол е 33 бр., от които 13 бр. дела са останали несвършени от 2019 г. и 20 бр. дела са новообразуваните През годината са свършени 21 бр. дела от които с акт по същество са приключени 6 дела и по 15 дела производството е прекратено, като по шест от прекратените дела е постигната спогодба между страните. Останали несвършени в края на отчетния период са 12 дела .

1. **Дела по 78а от НК**

През 2020 г. са разгледани 63 дела по чл. 78а от НК, от които 6 дела са останали несвършени от 2019г и 57 бр. дела са новообразуваните. Свършени през годината са 51 бр. дела, от които с акт по същество са приключили 46бр. дела и производството по 5 дела е прекратено. Висящи в края на периода са останали 12 дела.

**Частни наказателни дела*-съдебно производство:***

През 2020 г. са разгледани 311 частни наказателни дела. От тях 9 бр. дела са останали несвършени от 2019 г. и 302 бр. дела са новообразувани. От тях свършени са 289 дела, от които с акт по същество 270 бр. дела и по 19 дела производството е прекратено по други причини. В края на отчетния период са останали несвършени 22 бр. дела.

***ЧНД от досъдебно производство:***

Разгледаните частни наказателни дела за произнасяния в досъдебното производство са 134, като всички са новообразувани. От тях свършени са 130 дела, от които с акт по същество са приключени са 127, а производството по 3 дела е прекратено. В края на отчетния период са останали несвършени 4 дела

1. **Административно наказателен характер дела**

През 2020 г. са разгледани общо 465бр. административно наказателен характер дела. От тях останали несвършени в края на 2019 г. са били 94 бр. дела и 371 бр. дела са новообразувани. С акт по същество са приключили 347бр. дела, а производството по 26 бр. дела е било прекратено. В края на периода са останали несвършени 92 бр. дела. Потвърдени са 136 наказателни постановления, отменени са 196бр., а изменените наказателни постановления са 15. Съотношението на потвърдени/изменени към отменени НП не е добър атестат за административно-наказателната дейност на органите, чийто актове се обжалват пред ЯРС, като въззивна инстанция.

Най-голям дял от административно наказателните дела са тези за наложени наказания по Закона за движение по пътищата – 203 дела – за разглеждане през годината.

През 2020 г. приключените наказателни административен характер дела са 373бр. дела , при 280бр. дела за 2019 г. и 298бр. дела за 2018 г.

**7. Бързи производства.**

Общият брой на бързите производства, постъпили за разглеждане в Районен съд – Ямбол през 2020 г., е 31бр. дела при 43бр. дела за 2019 г. и 78бр. за 2018 г.

**8. Съкратено съдебно следствие.**

Свършените НОХД дела с прилагането на съкратено съдебно следствие за 2020 г. са 36 броя дела при 32 дела за 2019 г. и 48 бр. дела за 2018 г. Видно от посочените цифри е налице запазване на броя наказателни дела при които е проведено съкратено съдебно следствие.

**ІІ. Структура на осъдената престъпност**

През 2020 г. структурата на осъдената престъпност по глави от НК съгласно таблицата за отчет на наказателните дела е както следва:

***По Глава ІІ от НК „Престъпление против личността”.***

През отчетния период общо съдените лица са 27, оправдано е едно лице. През 2019 г. съдените лица са 24 , оправдани са 5 лица. През 2018 г. съдените лица са 22, няма оправдани лица.

Осъдените лица през 2020г. за този вид престъпления са общо 23. На наказание „Лишаване от свобода до три години” са осъдени 17 лица, а от тях 11 са с наложено наказание при условията на чл. 66 НК. Две от осъдените лица е с наложено наказание „Лишаване от свобода от 3 до 15 години”. На 3 лица е наложено наказание „Пробация” и на едно лице наказание „Глоба“ . От общо осъдените лица по тази глава от НК на 8 са наложени наказания, след като съдът е одобрил, постигнатото между странните споразумение за решаване на делото, по реда на чл. 381/384 НПК. Оправдани е едно лице.

Осъдените лица през 2019г. за този вид престъпления са общо 17 лица На наказание „Лишаване от свобода до три години” са осъдени 12 лица, а от тях 6 са с наложено наказание при условията на чл. 66 НК. Едно лице е осъдено на лишаване от свобода над три години. Три от осъдените лица са с наложено наказание „глоба” и на едно лице е наложено наказание „Пробация“. От общо осъдените лица по тази глава от НК на 4 са наложени наказания след като съдът е одобрил, постигнатото между странните споразумение за решаване на делото, по реда на чл. 381/384 НПК. Оправдани са пет лица.

Осъдените лица през 2018г. за този вид престъпления са общо 22 лица На наказание „Лишаване от свобода до три години” са осъдени 11 лица, а от тях 9 са с наложено наказание при условията на чл. 66 НК. Три от осъдените лица са с наложено наказание „глоба” и на 8 лица е наложено наказание „Пробация“.От общо осъдените лица по тази глава от НК на 9 са наложени наказания след като съдът е одобрил, постигнатото между странните споразумение за решаване на делото, по реда на чл. 381/384 НПК.

Видно от данните за отчетния период в сравнение с предходните две години е налице запазване на този вид престъпност в региона

***По Глава ІІІ от НК „Престъпления против правата на гражданите”.***

През 2020 г. общо съдените лица по тази глава от НК, е едно лице. Осъдено е на пробация, след като съдът е одобрил, постигнатото между странните споразумение за решаване на делото, по реда на чл. 381/384 НПК

През 2019 г. са съдени и осъдени шест лица по тази глава от НК. И на шестте лица е наложено наказание до три години лишаване от свобода с приложение на института на условното осъждане. На пет от лицата е наложено наказание, след като съдът е одобрил, постигнатото между странните споразумение за решаване на делото, по реда на чл. 381/384 НПК.

През 2018г е съдено и осъдено едно лице по тази глава от НК. Наложено му е наказание „пробация“, след като съдът е одобрил, постигнатото между странните споразумение за решаване на делото, по реда на чл. 381/384 НПК.

След увеличаване през 2019 г. на съдените и осъдени лица за престъпления по глава трета от НК през отчетния период е налице връщане към стойностите от 2018 г.

***По Глава ІV от НК „Престъпления против брака, семейството и младежта”.***

През отчетния период общо съдените лица по тази глава от НК са 14, от които един е оправдан. Осъдени са дванадесет лица. На 7 от осъдените лица е наложено наказание „Лишаване от свобода до три години” като по отношение на шест от тях е приложена разпоредбата на чл. 66 НК. На три лица е наложено наказание „Пробация” и на две лица са наложени други наказания. От общо осъдените лица по тази глава от НК, на 5 лица е наложено наказание при одобряване на споразумение по реда на чл. 381/384 НПК.

През 2019 г. общо съдените и осъдени лица по тази глава от НК, са 12. На 2 от осъдените лица е наложено наказание „Лишаване от свобода до три години” с приложение на разпоредбата на чл. 66 НК. На осем лица е наложено наказание „Пробация” и на две лица са наложени други наказания. На четири от лицата наложените наказания са в резултат ва одобряване на споразумение по реда на чл. 381/384 НПК.

През 2018 г. общо съдените лица по тази глава от НК, са 17. Осъдени са 16 лица. На 2 от осъдените лица е наложено наказание „Лишаване от свобода до три години” с приложение на разпоредбата на чл. 66 НК. На четири лица е наложено наказание глоба, на осем лица е наложено наказание „Пробация” и на две лица са наложени други наказания. По тази глава няма наложени наказания при одобряване на споразумение по реда на чл. 381/384 НПК.

Видно от данните за отчетния период в сравнение с предходните две години е налице запазване на броя на съдените и осъдени лица за този вид престъпления.

 ***По Глава V от НК „Престъпление против собствеността”.***

През 2020 г. общо съдените лица за престъпления по Глава V от НК са 167, от които един е оправдан. Общо осъдените лица за този вид престъпления са общо 155, в това число и 9 непълнолетни лица. На „Лишаване от свобода до три години” са осъдени 118 лица, а от тях 46 са с отложено от изтърпяване наказание при условията на чл. 66 НК. Четири лица са с наложено наказание „Лишаване от свобода от три до петнадесет години”. На 1 лице е наложено наказание „Глоба”, а на 30 – наказание „Пробация”. От общо осъдените лица по тази глава от НК, на 88 са наложени наказания при одобряване на споразумение по реда на чл. 381/384 НПК.

През 2019 г. общо съдените лица за престъпления по Глава V от НК са 127, от които 1 е оправдани . Общо осъдените лица за този вид престъпления са общо 120, в това число и 13 непълнолетни лица. На „Лишаване от свобода до три години” са осъдени 89 лица, а от тях 40 са с отложено от изтърпяване наказание при условията на чл. 66 НК. Шест лица са с наложено наказание „Лишаване от свобода от три до петнадесет години”. На 4 лица е наложено наказание „Глоба”, на 21 – наказание „Пробация”. От общо осъдените лица по тази глава от НК, на 50 са наложени наказания при одобряване на споразумение по реда на чл. 381/384 НПК.

През 2018 г. общо съдените лица за престъпления по Глава V от НК са 173, от които 4 са оправдани . Общо осъдените лица за този вид престъпления са общо 156, в това число и 11 непълнолетни лица. На „Лишаване от свобода до три години” са осъдени 132 лица, а от тях 59 са с отложено от изтърпяване наказание при условията на чл. 66 НК. Шест лица са с наложено наказание „Лишаване от свобода от три до петнадесет години”. На 4 лица е наложено наказание „Глоба”, на 8 – наказание „Пробация” и на две лица –друго наказание. От общо осъдените лица по тази глава от НК, на 54 са наложени наказания при одобряване на споразумение по реда на чл. 381/384 НПК.

Видно от посочените по-горе данни е налице значително увеличение спрямо 2019 г. на съдените и осъдени лица за този вид престъпления и запазване на посочения дял престъпност спрямо 2018 г.

***По Глава VІ от НК „Престъпления против стопанството”.***

През 2020 г. съдените и осъдени лица за този вид престъпления са общо 10. От тях на „Лишаване от свобода до три години” са осъдени 5 лица, всички с приложение на чл. 66 НК, а на 5 е наложено наказание „Пробация”. На всички осъдени лица са наложени наказания, при одобряване на споразумение по реда на чл. 381/384 НПК.

През 2019 г. общо съдените и осъдени лица за този вид престъпления са 7. На „Лишаване от свобода до три години” са осъдени четири лица, всички с приложение на чл. 66 НК, а на 3 лица е наложено наказание „Пробация”. От общо осъдените лица по тази глава от НК, на 6 са наложени наказания, при одобряване на споразумение по реда на чл. 381/384 НПК.

През 2018 г. общо съдените и осъдени лица за този вид престъпления са 25. От общо осъдените, на „Лишаване от свобода до три години” са 22 лица, от които 17 лица с приложение на чл. 66 НК, а на 3 лица е наложено наказание „Пробация”. От общо осъдените лица по тази глава от НК, на 20 са наложени наказания, при одобряване на споразумение по реда на чл. 381/384 НПК.

Видно от данните за отчетния период е налице запазване на тенденцията от предходната година и значителен спад на броя на съдените и осъдени лица за този вид престъпност спрямо 2018 г.

***По Глава VІІІ от НК „Престъпления против дейността на държавни органи, обществени организации и лица, изпълняващи публични функции”.***

През 2020 г. са съдени и осъдени десет лица. На 5 от тях са наложени наказания до три години лишаване от свобода, като спрямо четири лица е приложен института на условното осъждане. На едно лице е наложено наказание глоба и на четири лица – наказание „пробация“. От общо осъдените лица по тази глава от НК, на 6 са наложени наказания при одобряване на споразумение по реда на чл. 381/384 НПК.

През 2019 г. за този вид престъпления са съдени и шест лица. Осъдени са пет, в това число един непълнолетен. На три от тях са наложени наказания до три години лишаване от свобода. На две лица е наложено наказание глоба. От общо осъдените лица по тази глава от НК, на 4 са наложени наказания при одобряване на споразумение по реда на чл. 381/384 НПК.

През 2018 г. е съдено и осъдено едно лице, като му е наложено наказание до три години лишаване от свобода.

Видно от изложените по-горе данни се наблюдава значително увеличение на броя на съдените и осъдени лица за този вид престъпления в сравнение с предходните две години.

***По Глава ІХ от НК „Документни престъпления”.***

Съдените и осъдените лица през 2020 г. за този вид престъпления са общо 6, от които на „Лишаване от свобода до три години” с приложение на чл. 66 НК е осъдено 1 лице, на 1 лице е наложено наказание „Глоба”, а на 4 – „Пробация”. От общо осъдените лица по тази глава от НК, на 5 са наложени наказания при одобряване на споразумение по реда на чл. 381/384 НПК.

През 2019 г. общо съдените лица за този вид престъпления са 16. Осъдени са петнайсет лица. На „Лишаване от свобода до три години” са осъдени 3лица като спрямо тях е приложен чл. 66 НК , на 5 лица е наложено наказание „Глоба”, а на 7 – „Пробация”. От общо осъдените лица по тази глава от НК, на 5 са наложени наказания при одобряване на споразумение по реда на чл. 381/384 НПК.

През 2018 г. съдените и осъдени лица са 18, от които на „Лишаване от свобода до три години” са осъдени 9 лица като спрямо 7 от тях е приложен чл. 66 НК , на 2 лица е наложено наказание „Глоба”, а на 7 – „Пробация”. От общо осъдените лица по тази глава от НК, на 11 са наложени наказания при одобряване на споразумение по реда на чл. 381/384 НПК.

Видно от данните за отчетния период е налице значително намаляване на броя на съдените и осъдени лица за този вид престъпления спрямо предходните две години.

***По Глава Х от НК „Престъпление против реда и общественото спокойствие”.***

През 2020 г. съдени за този вид престъпления са общо 4 лица, от които са осъдени 3 лица. От осъдените лица на едно лице е наложено наказание „Лишаване от свобода до три години” и на две лица е наложено наказание „Пробация“. От общо осъдените лица по тази глава от НК, на 3 са наложени наказания при одобряване на споразумение по реда на чл. 381/384 НПК.

През 2019 г. общо съдени и осъдени за този вид престъпления са 6 лица. От тях на „Лишаване от свобода до три години” са осъдени 2 лица, като спрямо едно от тях е приложен института на условното осъждане. На четири лица е наложено наказание „пробация“ От общо осъдените лица по тази глава от НК, на 3 са наложени наказания при одобряване на споразумение по реда на чл. 381/384 НПК.

През 2018 г. съдени и осъдени за този вид престъпления са общо 4 лица, в това число и един непълнолетен. От тях на „Лишаване от свобода до три години” е осъдено 1 лице, като спрямо него тях е приложен института на условното осъждане. Едно лице е осъдено на глоба и на едно лице е наложено наказание „друго наказание“. От общо осъдените лица по тази глава от НК, на 2 са наложени наказания при одобряване на споразумение по реда на чл. 381/384 НПК.

Видно от данните за отчетния период е налице запазване на броя на съдените и осъдени лица за този вид престъпления спрямо 2019 и 2018 г.

***По Глава ХІ от НК „Общоопасни престъпления”.***

През 2020 г. общо съдените лица са 204, при 168 лица за 2019 г. и 272 лица за 2018 г.

Осъдените лица през 2020 г. за този вид престъпления са общо 201, от които 1 лице е непълнолетен. От общо осъдените на „Лишаване от свобода до три години” са осъдени 108 лица, а от тях 82 са с приложение на чл. 66 НК. На 34 лица е наложено наказание „Глоба”, а на 51 – „Пробация”. На 8 лица е наложено друг вид наказание. От общо осъдените лица по тази глава от НК на 174 са наложени наказания при одобряване на споразумение по реда на чл. 381/384 НПК..

Осъдените лица през 2019 г. за този вид престъпления са общо 165 лица. От общо осъдените на „Лишаване от свобода до три години” са осъдени 141 лица, а от тях 1121 са с приложение на чл. 66 НК. На 19 лица е наложено наказание „Глоба”, на три лица – наказание „Пробация“ и на две лица е наложено друго наказание. От общо осъдените лица по тази глава от НК на 126 са наложени наказания при одобряване на споразумение по реда на чл. 381/384 НПК. Три лица са оправдани.

През 2018 г. съдените лица за този вид престъпления са 272. Осъдени са 265 лица. От общо осъдените на „Лишаване от свобода до три години” са осъдени 225 лица, а от тях 183 са с приложение на чл. 66 НК. На 40 лица е наложено наказание „Глоба”. От общо осъдените лица по тази глава от НК на 205 са наложени наказания при одобряване на споразумение по реда на чл. 381/384 НПК. Три лица са оправдани.

Налице е увеличаване на броя на съдените и осъдени лица за най-масовия вид престъпност в съдебния район спрямо 2019 г. и намаляване спрямо данните от 2018 г.

**ІІІ. Брой на осъдените лица**

През 2020 г. общият брой на съдените лица по НОХД в РС - Ямбол е 443. От тях 3 лица са оправдани, осъдените лица са 421, в това число 10 непълнолетни. На 262 лица е наложено наказание „Лишаване от свобода до три години”, като от тях спрямо 155 лица е приложен института на условното осъждане. На 6 лица е наложено наказание „Лишаване от свобода от три до петнадесет години”. На 38 е наложено наказание „Глоба”, на 103 – „Пробация”, а на 12 лица са наложени други видове наказания по НК. 300 от осъдените лица са получили наказание, при одобряване на споразумение по реда на чл. 381/384 НПК.

През 2019 г. общият брой на съдените лица по НОХД в РС - Ямбол е 372. От тях 6 лица са оправдани, осъдените лица са 353 , в това число 15 непълнолетни. На 262 лица е наложено наказание „Лишаване от свобода до три години”, като от тях спрямо 183 лица е приложен института на условното осъждане. На 7 лица е наложено наказание „Лишаване от свобода от три до петнадесет години”. На 33 е наложено наказание „Глоба”, на 47–„Пробация”, а на 4 лица са наложени други видове наказания по НК. 207 от осъдените лица са получили наказание, при одобряване на споразумение по реда на чл. 381/384 НПК

През 2018 г. общият брой на съдените лица по НОХД в РС - Ямбол е 534. От тях 7 лица са оправдани, осъдените лица са 508 , в това число 12 непълнолетни. На 403 лица е наложено наказание „Лишаване от свобода до три години”, като от тях спрямо 278 лица е приложен института на условното осъждане. На 6 лица е наложено наказание „Лишаване от свобода от три до петнадесет години”. На 52 е наложено наказание „Глоба”, на 43-„Пробация”, а на 4 лица са наложени други видове наказания по НК. 304 от осъдените лица са получили наказание, при одобряване на споразумение по реда на чл. 381/384 НПК

Видно от изложените по-горе данни е налице увеличаване на броят на съдените, съответно осъдени лица в РС – Ямбол спрямо 2019 г. и намаляване спрямо 2018 г.

**ІV. Общ брой присъди. Влезли в сила присъди.**

През 2020 г., в Районен съд – Ямбол са разгледани общо 521 НОХД. Свършените наказателни дела от общ характер през отчетния период за 399. Постановени са 385 съдебни акта /присъди и определения по споразумения за решаване на делото/ от които 381 осъдителни и 3 оправдателни акта.

През 2019 г., в Районен съд – Ямбол са разгледани общо 423 НОХД. Свършените наказателни дела от общ характер през отчетния период за 341. Постановени са 329 съдебни акта /присъди и определения по споразумения за решаване на делото/ от които 449 осъдителни и 13 оправдателни акта.

През 2018 г., в Районен съд – Ямбол са разгледани общо 555 НОХД. Свършените наказателни дела от общ характер през отчетния период за 479. Постановени са 462 съдебни акта /присъди и определения по споразумения за решаване на делото/ от които 449 осъдителни и 13 оправдателни акта

През отчетния период са влезли в сила са 381 присъди и определения по споразумения .

През 2020 г. съдебните състави на РС – Ямбол, са постановили 2 оправдателна присъда по НОХД и 2 оправдателни присъди по НЧХД, като и четирите акта са обжалвани и протестирани. По едно от делата присъдата е потвърдена от въззивния съд, една от присъдите е отменена и делото е върнато на ЯРС за ново разглеждане от друг съдебен състав. Една въззивна жалба е оттеглена. Към настоящия момент две от постановените оправдателни присъди са влезли в сила. Основанията за оправдаване на подсъдимите по делата са недоказаност на обвинението, както и несъставомерност на деянието от обективна или субективна страна.

**V. Дела със значителен обществен интерес.**

През 2020 г., при зададените от ВСС критерии, в РС – Ямбол, не са постъпили дела със значителен обществен интерес.

**VІ. ПРЕКРАТЕНИ НАКАЗАТЕЛНИ ДЕЛА**

От общия брой разгледани наказателни дела в Районен съд Ямбол за 2020 г., 356 бр. са прекратени. От тях 273 са приключили със споразумение по реда на чл. 382-384 НПК, шест наказателни частен характер дела са приключили със спогодба, 9 дела са върнати на прокуратурата за доразследване и 68 са прекратени по други причини. Основните причини за прекратяването на делата, извън постигнатите споразумения, са допуснати отстраними съществени процесуални нарушения в хода на досъдебното производство, оттегляне на тъжбата или постигане на спогодба по НЧХД , недопустима жалба по НАХД, изпращане на дела по подсъдност на други съдилища.

**VІІ. НЕПРИКЛЮЧЕНИ НАКАЗАТЕЛНИ ДЕЛА**

В РС – Ямбол, в края на отчетния период са останали несвършени 264 наказателни дела. От тях с изтекъл срок от първото образуване на делото до три месеца са 100 дела; от три до 6 месеца – 32 дела, от шест месеца до една година 24 дела и над 1 година - 16 дела / в горната статистика неучастват административнонаказателните дела – 92 бр./. Основната причина за продължителност на делата със срок за разглеждане над една година са трудности при призоваване на свидетели, чието постоянно местопребиваване е зад граница, неявяване на страни поради заболяване или служебна ангажираност на процесуалните представители, изменение на обвинението в хода на съдебното следствие, невъзможност за намиране на специалисти за изготвяне на специфични най-често комплексни експертизи. Причините за забавянето на тези дела са изцяло обективни , като съдебните състави са проявявали нужната активност за срочното им приключване. Именно в резултат на проявените усилия от страна на съда броят на такива дела е относително малък.

**ОБЖАЛВАНИ АКТОВЕ ПО ГРАЖДАНСКИ И НАКАЗАТЕЛНИ ДЕЛА, РАЗГЛЕЖДАНИ В РС - ЯМБОЛ**

**І. Обжалвани присъди и решения.**

1. Общо обжалвани решения и присъди.

Общо обжалвани през 2020 г., са 344 решения и присъди, постановени от съдиите от РС – Ямбол. От тях решения по граждански дела 166 и 178 решения и присъди по наказателни дела.

 2. Върнати от въззивна и касационна инстанция.

През отчетния период са върнати от въззивна и касационна инстанция 262 съдебни акта. От тях 179 или 68.33% са потвърдени, 30 или 11.45% са оставени в сила в една част и отменени в друга, поради нарушение на материалния или процесуалния закон и 53 или 20.22% са отменени.

 2.1.Върнати от въззивна и касационна инстанция решения по граждански дела са 87. От тях 56 или 64.37% са потвърдени, 14 или 16.09% са оставени в сила в една част и отменени в друга, поради нарушение на материалния или процесуалния закон и 17 или 19.54% са отменени.

 2.2. Върнати от въззивна и касационна инстанция решения и присъди по наказателни дела са 175. От тях 123 или 70.29% са потвърдени, 16 или 9.14 % са оставени в сила в една част и отменени в друга, поради нарушение на материалния или процесуалния закон и 36 или 20.57 % са отменени.

**ІІ. Обжалвани определения.**

1. Общо обжалвани определения.

Общо обжалвани през 2020 г., са 74 определения, постановени от съдиите от РС – Ямбол. От тях 28 определения по граждански дела и 46 определения по наказателни дела.

2. Върнати от въззивна и касационна инстанция.

През отчетния период са върнати от въззивна и касационна инстанция 63 съдебни акта. От тях 47 или 74.61% са потвърдени, 6 или 9.52% са оставени в сила в една част и отменени в друга, поради нарушение на материалния или процесуалния закон и 10 или 15.87% са отменени.

 2.1.Върнати от въззивна и касационна инстанция определения по граждански дела са 20. От тях 13 или 65.00 % са потвърдени и 1 или 5.00% са оставени в сила в една част и отменени в друга, поради нарушение на материалния или процесуалния закон и 6 или 30.00% са отменени

 2.2. Върнати от въззивна и касационна инстанция определения по наказателни дела са 43. От тях 34 или 79.08 % са потвърдени, 5 или 11.62% са оставени в сила в една част и отменени в друга, поради нарушение на материалния или процесуалния закон и 4 или 9.30 % са отменени.

**2**

**АНАЛИЗ НА РАБОТАТА В РС – ЯМБОЛ**

**І. Анализ на работата на съдиите в РС – Ямбол**

Проблемите , които стояха пред съдиите от двете отделения в рамките на целия отчетен период бяха свързани основно с работата на съда по време на извънредно положение, а впоследствие и в извънредна епидемична обстановка и спазване на въведените и постоянно променящи се мерки, с цел да бъде запазен както живота и здравето на всички работещи в съда, така и на лицата, участници в процеса. Най-наболелият проблем във връзка с епидемичната обстановка беше свързан с невъзможността за ползване на две от съдебните зали, поради невъзможността им да бъдат проветрявани, което доведе до редуциране на заседателните дни на всички съдии до един седмично.

Основните проблеми, който стояха за решаване, пред съдиите от гражданско отделение в РС – Ямбол през отчетния период, бяха спазване на установените процесуални срокове за разглеждане и решаване на делата при въведените мерки за работа на съдилищата в условията на пандемия и намаления състав, с който бяха принудени да работят, поради командироването през целия отчетен период на двама граждански съдии в други органи на съдебната власт. Въпреки това съдиите от гражданско отделение успяха да приключат по-голяма част от делата, в тримесечен срок. Налице е запазване и на качеството на постановените съдебни актове , за което свидетелства високия процент на потвърдените решения, върнали се от въззивна проверка.

 Съдиите от наказателно отделение в РС – Ямбол бяха изправени пред аналогични проблеми, свързани със спазване на процесуалните срокове при въведените мерки за работа в условията на пандемия , а също така и до ограниченото количество лица, които можеха да присъстват в съдебните зали, с оглед необходимостта от осигуряване на минимално отстояние един от друг. Въпреки затрудненията в тази насока, съдиите от наказателно отделение на РС – Ямбол и през текущата година показаха висок процент на делата, приключили в тримесечен срок. , като същевременно запазиха процента на потвърдените от въззивен и касационен контрол съдебни актове.

**ІІ. Натовареност на съдиите в РС – Ямбол**

Средната щатна натовареност на съдиите в РС - Ямбол, спрямо броя на всички дела за разглеждане в РС – Ямбол през 2020 г. е 32.41 дела месечно /5445 дела за разглеждане и 14 щатни бройки съдии/. Спрямо свършените дела е 27.98

Действителната натовареност /при отработени 136 човекомесеца/, спрямо броя на разгледаните дела в съда през 2020 г. е 40.04 дела месечно за разглеждане на съдия /за сравнение за 2019 г. – 57.30 дела и 2018г. – 53.76 дела месечно /. Действителната натовареност през 2020 г., спрямо броя на приключените дела в съда е 34.56 дела месечно разгледани от съдия /като през 2019 г. същата е била 51.83 дела месечно, а през сравнение за 2018г- 49.19 дела/.

 В Гражданско отделение на РС – Ямбол, бяха определени общо 7 състава, като през целият отчетния период работиха 5 и по-малко състави. Натовареността на съдиите от гражданско отделение по щат, спрямо общия брой на всички граждански дела за разглеждане за 2020 г. е 46.64 дела месечно на съдия, а натовареността по щат на гражданските съдии спрямо свършените граждански дела през 2020 г. е 40.92 дела месечно на съдия. С оглед относително изравняване натовареността на всички съдии, през целия отчетен период Заявленията за издаване на заповеди за изпълнение в производството по чл. 410 от ГПК, се разглеждаха от съдиите от Наказателно отделение /разгледани – 1481бр. дела, свършени -1434 бр. дела /. При това положение, действителната месечната натовареността на съдиите от гражданско отделение през 2020 г., спрямо броя на гражданските дела за разглеждане, без тези по чл. 410 ГПК - 2437 бр. дела , е 41.30 дела месечно на съдия, а спрямо броя на свършените /2003 бр./ е 33.94 дела месечно на съдия.

В наказателно отделение на РС – Ямбол, бяха определени общо 7 състава, като през по-голяма част от отчетен период работиха 6 и по-малко състави, поради ползване от съдия Несторова и съдия Атанасов на продължителен отпуск по болест. Натовареността на съдиите от наказателно отделение по щат, спрямо общия брой на всички наказателни дела за разглеждане за 2020 г. е 18.18 дела месечно на съдия, а натовареността по щат на наказателните съдии спрямо свършените наказателни дела през 2020г. е 15.04 дела месечно на съдия. Общата действителна натовареност на съдиите от наказателно отделение спрямо общия брой на всички разгледани от тях дела за 2020 г. /наказателни и ЧГД по чл. 410 ГПК – общо 3008бр. / е 39.06 дела месечно на съдия, а спрямо свършените дела през 2020 г. /общо 2697 бр. дела / е 35.02 дела месечно на съдия.

**ІІІ. Служба „Държавно съдебно изпълнение” в Районен съд – Ямбол**

През отчетения период в РС – Ямбол, работиха четирима ДСИ /в това число и Ръководител на служба ДСИ

Постъпилите дела в служба ДСИ при ЯРС през 2020г са 1468 броя дела. За сравнение през 2019 г. новообразуваните изпълнителни дела са били 1399 бр., а през 2018 г. са 1275 бр. Общият брой на несвършените изпълнителни дела служба ДСИ при ЯРС към края на отчетения период са 6346 дела, включително и образувани и в предходни периоди, при 5586 бр. дела за 2019 г и 5343 броя дела за 2018г.

Общо свършените от ДСИ при Районен съд Ямбол за 2020г са 708 броя , от които 294 броя прекратени поради реализиране на вземането ; 375 броя са прекратени поради други причини и 39 броя са изпратени на друг съдебен изпълнител.

За да се анализира работата на служба „Държавно съдебно изпълнение“ при ЯРС е необходимо да се направи сравнение за показателите от предходните години както следва:

Свършените дела през 2019 г. са 1156 бр., от които 690 бр. прекратени поради реализиране на вземането, 398 бр. са прекратени по други причини и 68 бр. изпратени на друг съдебен изпълнител

Свършените дела от ДСИ при Районен съд Ямбол за 2018 г. са 821 бр., от които 573 бр. прекратени поради реализиране на вземането, 216 бр. са прекратени по други причини и 32 бр. изпратени на друг съдебен изпълнител

При осъществяване на своята дейност ДСИ през изминалата 2020 г. са извършили 5 публични продажби на недвижими имоти по изпълнителни дела.

Срещу действията на ДСИ през отчетения период са подадени 3 жалби, които не са уважени от ЯОС.

Постъпленията през 2020г в служба „Държавно съдебно изпълнение“ при ЯРС са 679317 лева , от които са изплатени на взискатели 672381 лева . За сравнение с 2019г , събраните суми са били -720 063 лв. от които са изплатени на взискатели 658 586 лева , а през 2018 г. Постъпленията са били - 734 090 лв.,

Видно от горепосочените цифри се наблюдава нарастване на броя на заведените изпълнителни дела спрямо 2019 г и 2018г. Намаляване се наблюдава и при броя на прекратените дела поради удовлетворяване на взискателите и цялостно реализиране на вземането.

 **ІV. Съдии по вписванията в Районен съд – Ямбол**

В Ямболския районен съд през отчетния период беше предвиден щат за трима съдии по вписвания /в т.ч. и Ръководител на служба „Вписвания”/. Щатът е запълнен изцяло.

Съгласно предоставената от ръководителя на съдите по вписвания в Районен съд –Ямбол справка, през 2020 година, съдиите по вписвания в ЯРС са извършили следното:

За периода от 02.01.2020 г. до 31.12.2020 г.съдиите по вписванията са извършили **7626** бр. вписвания отбелязвания и заличавания, съгласно изискванията на Правилника за вписванията и Закона за собствеността и са постановили **17** бр. отказа. Издадени са **2131** бр. удостоверения, **1663** бр. преписи от вписани актове , справки общо **503** бр. включително и за държавни органи. Общия брой удостоверения, преписи и справки е **4297** бр.

В сравнение с предходните години 2018 и 2019 г., през 2020 година се отчита спад в броя на вписванията, отбелязванията и заличаванията и на броя на издадените преписи и удостоверения. Това се дължи на извънредната епидемична обстановка въведена в страна.

Видно от горе посочените цифри и поради факта, че съдията по вписванията трябва да се произнесе в рамките на работния ден по всички постъпили дела без оглед на сложността и броят им, обема на работа на съдиите по вписванията при ЯРС е натоварен . Работата на съдиите по вписвания не е спирала в това число и по време на извънредното положение през пролетта . Наблюдава се тенденция да постъпват по-малък на брой актове, но отнасящи се за много на брой недвижими имоти и с голям материален интерес.

С оглед на същността на производството и необходимостта от незабавно произнасяне, съдиите по вписванията при ЯРС са натоварени и работят интензивно.

**V. Бюро „Съдимост” в РС – Ямбол**

 През 2020 г. в Бюро „Съдимост” при Районен съд Ямбол са издадени 6308 броя свидетелства за съдимост и 2512 броя справки за съдимост. Тези документи, като правило се издават в деня на подаване на заявлението за лицата, родени в населени места от съдебния район на ЯРС, или най-късно на следващия – за лицата, родени в населени места от други съдебни райони.

 През 2019 г. в Бюро „Съдимост” при Районен съд Ямбол са издадени 7987 броя свидетелства за съдимост и 2298 броя справки за съдимост.

През 2018 г. в Бюро „Съдимост” при Районен съд Ямбол са издадени 9688 броя свидетелства за съдимост и 2228 броя справки за съдимост.

СГРАДЕН ФОНД И ТЕХНИЧЕСКА ОБЕЗПЕЧЕНОСТ СГРАДА

Районен съд Ямбол се помещава в сградата на Съдебна палата гр.Ямбол, находяща се на ул. “Жорж Папазов“ № 1. Всички кабинети, деловодства и канцеларии са оборудвани с необходимата за дейността им техника и мебелировка.

Необходимо е да бъде подменена старата дограма на четвъртия етаж на сградата с нова, която ще даде възможност за по-добра шумо - и топло изолация, а последното е свързано и с понижение на разходите за отопление и охлаждане.

Необходимо е намиране на технологично решение за осигуряване на приток на свеж въздух в съдебни зали №№ 4 и 5 на Районен съд Ямбол, които след реконструкцията на съдебната палата са оставени без прозорци.

СЪСТОЯНИЕ НА ИНФОРМАЦИОННАТА СИСТЕМА В РАЙОНЕН СЪД - ЯМБОЛ ЗА 2019 ГОДИНА.

В Районен съд - Ямбол са компютризирани всички работни места. Компютризирани са и работните места в четирите съдебни зали, в обучителната зала, стаята за работа с класифицирана информация, както и тези в стаите за четене на дела. Броят на работните точки в мрежата на ЯРС, включително сървърите и мрежовите принтери, към този момент е 66. В нея работят 3 бр. 64-битови сървъра - 1 бр. 64-bit Dell PowerEdge T320, един закупен през 2013 г., осигуряващ работата на АИС „Бюра съдимост", и 2 бр. бр. 64-bit Dell PowerEdge T320, на които работят деловодните системи на Районен съд и Държавното съдебно изпълнение, правно-информационната система и счетоводният софтуер. В Районен съд - Ямбол работят две мрежови високопроизводителни копирни машини - Xerox WC 5335 /закупени съответно през 2013 и 2016 г./, които не могат да покрият напълно, нарасналите обеми от копиране и сканиране в Районен съд - Ямбол. Всички работни места в гражданско и наказателно деловодства са оборудвани със скенери за въвеждане на сканирани копия от постъпващите по делата документи.

Информационните системи, работещи в РС - Ямбол:

1. Система за управление на съдебните дела - САС „Съдебно деловодство", разработка на „Информационно обслужване" - ЕАД - клон Варна;
2. Система за случайно разпределение на делата, разработена от „Смарт Системс 2010“ по задание на ВСС;
3. Единна система за издаване на свидетелства за съдимост АИС „Бюра съдимост" на КОНСОРЦИУМ "ЛИРЕКС БГ" ООД- "ИНДЕКС-БЪЛГАРИЯ" ООД;
4. Програмна система „JES" на доц. Еди Чакъров за управление движението на делата на ДСИ;
5. Система за автоматизиране на плащанията по изпълнителни дела NForce, разработена от Нотарис ЕООД;
6. Сиела - правно-информационна система;
7. WEB базирана система за отдалечен достъп на адвокати до информация по дела.

Внедрените информационни системи и софтуер:

1. През октомври месец 2018г. бе внедрено използването на електронни справки с ограничен достъп до услугите на НАП
2. От август месец 2019г. правно – информационната система Lakorda бе заменена с Ciela.
3. През декември месец 2017г. бе внедрен модул “Електронни справки към Регистъра на банковите сметки и сейфове” към програмна система “JES”
4. САС „Съдебно деловодство" е внедрена в РС - Ямбол от март 2005 г. и към настоящия момент тя обхваща почти всички дейности по управление движението на съдебните дела. В системата се въвеждат всички данни, необходими за статистическите отчети на съда, разпечатват се основните изходящи документи, свързани с движението на делата, както и справките, касаещи това движение. Чрез технологията „Електронна папка" в системата се включват всички входящи документи по делата и всички протоколи от заседания и актове на съда. За публикуването на тези актове на web-страницата на съда в интернет се използва също САС „Съдебно деловодство. Чрез САС „Съдебно деловодство", на принципа на случайното разпределение, се определят съдебните заседатели по наказателни дела разглеждани от ЯРС. През март 2014 г. деловодната система на РС Ямбол беше включена към Единната система за противодействие на престъпността – ЕИСПП – с което беше стартиран регулярен обмен на данни. От септември 2015 г. започна внедряване на модул „Призовкар“.
5. През 2020г. бе внедрена и Единната информационна система на съдилищата, която в последствие беше спряна за отстраняване на несъответствия. Времевия интервал през който се образуваха дела в ЕИСС е 07.08.2020 до 20.08.2020
6. Разпределението на всички дела на съдиите-докладчици от ГО, НО и ДСИ, от 01.10.2015 г. се извършва със Система за Случайно разпределение на делата на Смарт Системс 2010, разработена по задание на ВСС и използваща технология, осигуряваща невъзможност за манипулиране на случайния избор от разпределящия.

6. Единната система за издаване на свидетелства за съдимост „Бюра съдимост" на КОНСОРЦИУМ „ЛИРЕКС БГ" ООД- „ИНДЕКС-БЪЛГАРИЯ" ООД, съществено подобри работата на службата, особено по отношение на сроковете, в които се издават документите. Техническата поддръжка на системата се осъществява от авторите, чрез отдалечена връзка към сървърите и работните станции, на които е инсталирана системата. От 2013 г. в системата е стартирана услуга „Електронно свидетелство за съдимост".

7.Публикуването на актовете на РС - Ямбол в Интернет, се извършва съгласно приетите през годината изменения в чл. 64 от ЗСВ.

1. От 2010 г. работи електронният обмен на документи между съдилищата.
2. От 2010 г. се осъществява електронен достъп до Национална база данни население, което съществено улесни работата по уточняване на необходимите данни за лицата.
3. От началото на 2013 г. бяха стартирани електронните справки в

БД на НАП от ДСИ с помощта на КУЕП.

1. В стаята за четене на дела е инсталиран софтуер за незрящи, с
помощта на който могат да бъдат прослушвани текстовете на документите.
2. От май 2014 г. Стартира и електронно банкиране за нуждите на Счетоводния отдел.
3. След необходимото разширяване на по-старите машини, през 2015 г. започна постепенно преминаване към ОС Windows 7 и Windows Server 2008 R2 с цел подобряване производителността и сигурността на системата.
4. С цел оптимизиране работата в Служба „Държавен съдебен изпълнител", през октомври 2015 г. бе внедрена системата NForce за автоматизиране на плащанията и електронно банкиране по изпълнителни дела, която съществено подобрява счетоводната отчетност в службата.
5. През 2016г. е внедрена и работи услугата даваща отдалечен достъп на адвокати към инфорамция от САС „Съдебно деловодство“ (<https://portal.os-yambol.org>)
6. През 2019г. бе внедрена функционалност даваща достъп до информация по делата на адвокати и страни по делата към „Единен портал за електронно правосъдие“
7. През 2019г. беше подменена и доизградена компютърната мрежа във въведените в експлоатация нови крила. За целта бе изграден нов комуникационен шкаф и сървърното помещение беше преместено.
8. През 2019г. бе закупена и въведена в експлоатация нова мултифункционална машина Xerox VersaLink B8045.
9. През 2020г. бяха закупени два броя сървъри Dell PowerEdge T320.
10. През 2020г. с цел подобряване на стабилната работа на сървърите бяха закупени два броя UPS устройства.

Като цяло, състоянието на информационната система в Районен съд - Ямбол може да бъде оценено, като много добро. Обновяването на системния софтуер е крачка към подобряване на функционалността и сигурността на системата. Въпреки това, нерешени и през 2018 г. остават следните проблеми:

1. Електрическото захранване на компютърната мрежа. Въпреки изградения самостоятелен кръг за захранване на компютърното оборудване,той не обезпечава стабилната му работа. Възникват сривове в работата на електрическото захранване и особено през зимния сезон, се наблюдават нестабилности в работата на захранващия кръг. Проектът на електрическия кръг за захранване на компютърната техника, предвижда включване на непрекъсваемо токозахранващо устройство на входа му, осъществяващо защита от нестабилности на цялата мрежа.
2. Първоначално изградената през 2004-2005 г. мрежа в РС Ямбол търпи непрекъснати промени при назначаване на нови служители, преместване на работни места в други помещения и т.н. Обикновено поради липса на средства и време тези разширения се осъществяват с компромис на сигурността и качеството на връзките. С течение на времето се появи необходимост от корекция и на стари връзки. Всичко това налага да се осъществи стабилизиране на съществуващите критични точки чрез постоянни решения, отговарящи на съответните технически критерии.
3. С оглед осигуряване на по-сигурна работна среда, необходимо е през 2021 г. да продължи работата по актуализиране на системния софтуер - преминаване към Windows 10 и Windows Server 2019.

**АДМИНИСТРАТИВНИ МЕРКИ ЗА ПОДОБРЯВАНЕ ОРГАНИЗАЦИЯТА НА РАБОТАТА НА РАЙОНЕН СЪД - ЯМБОЛ**

За дейността на съдиите, ДСИ, съдиите по вписванията и администрацията в РС-Ямбол, и през 2020 г. стояха следните основни постоянни задачи:

1. Осигуряване на нормалното протичане на съдебните заседания и работата на всички служби в условията на извънредно положение и извънредна епидемиологична обстановка във връзка с COVID 19 и приетите от ВСС мерки за работа на съдилищата в условията на пандемия.

2. Намаляване на забавянето при разглеждане на делата.

3. Повишаване качеството на правораздавателната дейност на съда.

4. Повишаване на общественото доверие в работата на съда.

5. Повишаване нивото на компетентност на състава

6. Оптимизиране работата на администрацията.

8. Подобряване обслужването на гражданите.

8. Борба с корупцията.

През 2020 г. продължи използването на въведената електронна папка „Административна дейност”, чрез която всички заповеди на председателя на съда за организация на работата, стратегически планове, вътрешни правила и политики на съда и друга информация се свеждат до знанието на всички съдии, ДСИ, съдии по вписванията и съдебни служители, незабавно след публикуването на акта в тази папка, с отразяване на датата, часа на публикуване и името на съответния файл. Всички съдии, ДСИ, съдии по вписването и служителите са задължени, ежедневно да проверяват в папка „Административна дейност”, за постъпили новите документи и да се запознават с тях, като всички актове публикувани в тази папка, се считат за сведени до знанието на съответните лица, от датата на публикуването там.

И през 2020 г., в изпълнение на чл. 64 от ЗСВ., продължи ежедневното публикуване в web страницата на съда на всички съдебни актове.

За поддържането и повишаването нивото на компетентността на състава и през 2020 г. съдиите, ДСИ, съдиите по вписванията и съдебните служители при ЯРС, участваха в обучения на НИП и други, в това число и организираните такива на регионално и апелативно ниво.

## ЗАКЛЮЧИТЕЛНИ ИЗВОДИ

Анализът на изложените данни сочи, че дейността на РС – Ямбол и през изминалата година, беше успешна и ефективна. Чрез общите усилия на целия колектив не беше допуснато неефективно правораздаване.

Всички съществуващи проблеми, стоящи пред ЯРС са преодолими, като усилията през 2021 г., приоритетно следва да се насочат към:

- Запазване живота и здравето на хората, работещи в районен съд Ямбол и лицата, ползващи услугите на институцията, в условията на извънредна епидемична обстановка.

- Срочно и качествено правораздаване;

- Повишаване на професионалната подготовка на състава, чрез участие в обучения на всички съдии, ДСИ, съдии по вписванията и съдебни служители;

- Подобряване качеството и бързината на работа на съдебната администрация при обслужване на гражданите.

- Подобряването на публичния образ на съда и повишаването на доверието на обществото в съдебната система.

***Приложение:***

Съгласно изискванията на ВСС за изготвяне на отчетните доклади на съдилищата.

гр. ЯмболАДМ. РЪКОВОДИТЕЛ

27.01.2021 г. ПРЕДСЕДАТЕЛ НА РС - ЯМБОЛ:

 **/**Св.Митрушева/